EIC คาด Fed กนง. และธนาคารกลางอื่น ๆ เตรียมลดดอกเบี้ยเพิ่ม
FED เตรียมปรับลดดอกเบี้ยนโยบายฉุกเฉินในปีนี้ไม่ต่ำกว่า 2 ครั้ง หลังจากพิษโควิด-19 กระทบเศรษฐกิจสหรัฐชะลอตัว
5 มี.ค. 2563

ด้วยแนวโน้มเศรษฐกิจสหรัฐฯ ที่ชะลอลงจากผลกระทบของ COVID-19 ที่รุนแรง กว่าคาด ทำให้ Fed ปรับลดอัตราดอกเบี้ยนโยบายลงฉุกเฉิน (Emergency rate cut) 50 bps โดย EIC คาด Fed อาจปรับลดอัตราดอกเบี้ยลงอีก 1-2 ครั้ง (25 bps ต่อครั้ง) ในช่วงครึ่งแรกของปี เพื่อผ่อนคลายภาวะการเงินเพิ่มเติม ตลอดจนพยุงเศรษฐกิจ และสร้างความเชื่อมั่นแก่ครัวเรือนและภาคธุรกิจ
EIC คาด ECB ปรับลดอัตราดอกเบี้ย Deposit Facility Rate (DFR) 10 bps และ BOJ อาจเข้าซื้อสินทรัพย์ทางการเงินเพิ่มเติม ส่วนธนาคารกลางประเทศอื่น ๆ ในภูมิภาคมีแนวโน้มผ่อนคลายนโยบายการเงินเพิ่มเติมเช่นกัน ด้วยความเสี่ยงต่อเศรษฐกิจโลกและเศรษฐกิจไทยที่เพิ่มขึ้น ทำให้ EIC มองว่า กนง. อาจลดดอกเบี้ยนโยบายลงอีก 1 ครั้ง (25 bps) ภายในครึ่งปีแรก
โดยมีโอกาสสูงที่จะปรับลดในการประชุม มี.ค. นี้อย่างไรก็ดี EIC ประเมินว่า กนง. อาจปรับลดอัตราดอกเบี้ยนโยบายได้อีกไม่มากนัก และจำเป็นต้องพึ่งพาการดำเนินนโยบายจากภาคส่วนอื่น ๆ ประกอบ
https://www.scbeic.com/th/detail/product/6665